[{"text_idx": "#000005", "text": "A\u0308sja leitud geen to\u0303otab tuua poodidesse paremaid tomateid"}, {"text_idx": "#000006", "text": "Poest marju vo\u0303i puuvilju ostes ei vo\u0303i iial kindla peale teada, kui ku\u0308lluslikult vo\u0303i kui tuimalt nad seekord tegelikult maitsevad."}, {"text_idx": "#000007", "text": "Miks see nii on, vo\u0303ib ka mo\u0303ista: kui tuua marju vo\u0303i puuvilju poodi parimas ku\u0308psusastmes, siis on nad tihtilugu u\u0308htlasi ka juba nii pehmeks la\u0308inud, et kipuvad transpordil plekkidega kattuma ja riknema. Nii tulebki vilju paraku korjata enne piisavalt ku\u0308pseks saamist."}, {"text_idx": "#000008", "text": "Ameerika teadlased aga on nu\u0308u\u0308d tuvastanud tomatitaimes niisuguse geeni, mis aitab ku\u0308psete tomatite pehmenemist a\u0308ra hoida. Nii saaks neid ka parajalt ku\u0308psetena paremini vedada ja poeriiulile seada. Teadlased loodavad, et samasugune geen vo\u0303imaldab sama saavutada ka muude marjade\u2013puuviljade puhul."}, {"text_idx": "#000009", "text": "James Giovannoni ja ta Cornelli U\u0308likooli kolleegide leitud geen reguleerib mo\u0303nede teiste geenide aktiivsust. Need teised geenid aga korraldavad rakumembraanide ehitust ja talitlust ning mo\u0303jutavad sedakaudu ka tomativilja ko\u0303vadust vo\u0303i pehmust."}, {"text_idx": "#000010", "text": "Varem on Giovannoni to\u0308o\u0308ru\u0308hm leidnud u\u0308les mitu geeni, mis reguleerivad tomati ku\u0308psemist suunavate geenide aktiivsust. Nu\u0308u\u0308d leitud geen ei sekku aga mingil ma\u0308a\u0308ral ku\u0308psemisse endasse, vaid ainult vilja mehaanilistesse omadustesse."}, {"text_idx": "#000011", "text": "Kui selle geeni avaldumist pa\u0308rssida, siis saame tulemuseks vilja, mis on ka ku\u0308psena tugev ja toekas. Vilja suhkru- ja happesisaldus geenikohendusest ei muutunud, misto\u0303ttu ka maitse ei tohiks va\u0308ga muutuda."}, {"text_idx": "#000012", "text": "Muutus aga tomati va\u0308rv \u2014 see la\u0308ks tumedamaks, sest pigmentainete beetakaroteeni ja lu\u0308kopeeni sisaldus kasvas."}, {"text_idx": "#000014", "text": "Teadusuudised on Vikerraadios eetris esmaspa\u0308evast reedeni ca kell 8.35 ja laupa\u0308eval ca kell 8.25."}, {"text_idx": "#000015", "text": "Geenid reedavad, mida inimestele su\u0308u\u0308a meeldib"}, {"text_idx": "#000016", "text": "Lits\u030ci genoom paljastab va\u0308rvika ajaloo"}, {"text_idx": "#000017", "text": "Tallinna Botaanikaaias saab na\u0308ha tomatina\u0308itust"}, {"text_idx": "#000018", "text": "Pigmendid kujundavad mitte ainult tomati va\u0308rvust, vaid ka mekki"}, {"text_idx": "#000019", "text": "Taimelt saadud geen kaitseb putukat mu\u0308rgi eest"}, {"text_idx": "#000020", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000022", "text": "Ka antiaine kukub ikkagi allapoole"}, {"text_idx": "#000025", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000027", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000030", "text": "Galerii: testi end, kas tunned neid Eesti seeni?"}, {"text_idx": "#000032", "text": "Eesti kalandus on kestlik, aga murekoht on tursk ja angerjas"}, {"text_idx": "#000040", "text": "Viis vastust kimbutavate herilastega toime tulemiseks"}, {"text_idx": "#000048", "text": "Hiiglaslik viirus tekitas tulise vaidluse"}]